pythainlp/thai-wiki-dataset-v3 huggingface dataset:
สุรเชษฐ์ ชัยวงศ์

พลเอก สุรเชษฐ์ ชัยวงศ์ (23 มิถุนายน พ.ศ. 2498 - ) สมาชิกวุฒิสภาไทย ชุดที่ 12 อดีตรัฐมนตรีช่วยว่าการกระทรวงศึกษาธิการ อดีตราชองครักษ์พิเศษ  หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้  ผู้จัดการทีมชาติไทย อดีตหัวหน้าคณะนายทหารฝ่ายเสนาธิการประจำผู้บังคับบัญชา อดีตรองเสนาธิการทหารบก อดีตแม่ทัพน้อยที่ 3 และอดีตผู้บัญชาการกองพลทหารราบที่ 4
== ประวัติ ==
พลเอกสุรเชษฐ์ ชัยวงศ์ เกิดเมื่อวันที่ 23 มิถุนายน พ.ศ. 2498 เป็นบุตรของนายกำจร กับนางปราณี ชัยวงศ์ สมรสกับนางพุตตาน ชัยวงศ์ มีบุตร 3 คน
เข้าศึกษาชั้นมัธยมศึกษาขั้นต้น(มศ.3)ที่โรงเรียนวัดสุทธิวรารามและได้เข้าศึกษาที่โรงเรียนเตรียมทหาร รุ่นที่ 14 ต่อมาได้เข้าศึกษาที่โรงเรียนนายร้อยพระจุลจอมเกล้า รุ่นที่ 25 (วิทยาศาสตร์บัณฑิต) โรงเรียนเสนาธิการทหารบก หลักสูตรหลักประจำ ชุดที่ 66 วิทยาลัยป้องกันราชอาณาจักร รุ่นที่ 51 จบการศึกษาระดับปริญญาตรีจาก คณะนิเทศศาสตรบัณฑิต มหาวิทยาลัยสุโขทัยธรรมาธิราช จบการศึกษาระดับปริญญาโทจาก คณะรัฐศาสตรมหาบัณฑิต สาขาการเมืองการปกครอง มหาวิทยาลัยเชียงใหม่ (ภาคพิเศษ รุ่นที่ 7) และจบหลักสูตร Australian and Military Familiarization Course และหลักสูตร Emergency Management Seminar จากประเทศออสเตรเลีย พ.ศ. 2547
== การทำงาน ==
พลเอก สุรเชษฐ์ ชัยวงศ์ ได้เริ่มรับราชการเป็นทหาร จนได้รับการแต่งตั้งให้เป็นผู้บังคับการกองพันทหารราบที่ 2 กรมทหารราบที่ 17 เมื่อพ.ศ. 2536 ต่อมาเมื่อพ.ศ. 2539 ก็ได้เลื่อนขึ้นเป็นเสนาธิการกรมทหารราบที่ 7 และเป็นรองผู้บังคับการกรมทหารราบที่ 7 เมื่อพ.ศ. 2541 ในพ.ศ. 2545 เป็นผู้อำนวยการกองยุทธการ กองทัพภาคที่ 3 พ.ศ. 2547 เป็นผู้บังคับการกรมทหารราบที่ 7 พ.ศ. 2549 เป็นรองผู้บัญชาการกองพลทหารราบที่ 4 พ.ศ. 2550 เป็นผู้บัญชาการกองพลทหารราบที่ 4 /ผู้บัญชาการกองกำลังนเรศวร พ.ศ. 2551 เป็นรองแม่ทัพภาคที่ 3 พ.ศ. 2555 เป็นแม่ทัพน้อยที่ 3 พ.ศ. 2555 เป็นผู้ช่วยเสนาธิการทหารบก ฝ่ายกิจการพลเรือน พ.ศ. 2556 เป็นรองเสนาธิการทหารบก และพ.ศ. 2557 ได้รับการแต่งตั้งให้เป็นหัวหน้าคณะนายทหารฝ่ายเสนาธิการประจำผู้บังคับบัญชา
ในเดือนสิงหาคม พ.ศ. 2557 พลเอก สุรเชษฐ์ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกประยุทธ์ จันทร์โอชา
ในเดือนพฤษภาคม พ.ศ. 2559 เขาแต่งตั้ง ดร.รัตนา ศรีเหรัญให้ดำรงตำแหน่งผู้ช่วยเลขานุการรัฐมนตรีว่าการ
กระทรวงศึกษาธิการ
== รางวัลที่เคยได้รับ ==
รางวัลกำลังพลดีเด่นของกองทัพภาคที่ 3  พ.ศ. 2545
รางวัลองค์กรดีเด่นด้านการป้องกันและปราบปรามยาเสพติด ขณะดำรงตำแหน่งผู้บังคับการกรมทหารราบที่ 7 /ผู้บังคับหน่วยเฉพาะกิจกรมทหารราบที่ 7 พ.ศ. 2548
เกียรติบัตรชมเชยการปฏิบัติหน้าที่ราชการสนามในพื้นที่ 3 จังหวัดชายแดนภาคใต้ ในตำแหน่งผู้บังคับหน่วยเฉพาะกิจยะลา พ.ศ. 2553
ประกาศเกียรติคุณศิษย์เก่าดีเด่น โรงเรียนวัดสุทธิวราราม ประจำปี พ.ศ. 2555
โล่และเข็มเชิดชูเกียรติ "สิงห์ขาวดีเด่น" ประจำปี พ.ศ. 2555
รางวัลธรรมาภิบาลสิงห์ทอง รางวัลนักบริหารและนักพัฒนาองค์กรดีเด่นแห่งปี ประจำปี พ.ศ. 2556
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ฐานข้อมูล สุรเชษฐ์ ชัยวงศ์
บุคคลจากจังหวัดลำปาง
ทหารบกชาวไทย
นักการเมืองไทย
บุคคลจากโรงเรียนวัดสุทธิวราราม
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
บุคคลจากสาขาวิชานิเทศศาสตร์ มหาวิทยาลัยสุโขทัยธรรมาธิราช
บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
ไลศราม สริตา เทวี

ไลศราม สริตา เทวี (लैशराम सरिता देवी; 1 มีนาคม พ.ศ. 2528 – ) เป็นนักมวยสากลสมัครเล่นทีมชาติอินเดีย มาจากรัฐมณีปุระ เคยได้แชมป์โลกมวยสากลสมัครเล่นหญิงในรุ่นไลท์เวท ใน พ.ศ. 2552 เธอได้รับรางวัลอรชุนะ (Arjuna award) จากรัฐบาลอินเดีย
สริตา เทวีเกิดในครอบครัวเกษตรกรที่ยากจน เธอเริ่มชกมวยเมื่อ พ.ศ. 2543 โดยได้แรงบันดาลใจจากมูฮัมหมัด อาลี ในปีต่อมา ได้ติดทีมชาติอินเดียมาแข่งขันมวยสากลสมัครเล่นชิงแชมป์เอเชียที่กรุงเทพฯ และได้เหรียญเงิน จากนั้น เธอได้เหรียญรางวัลจำนวนมากจากการแข่งขัน รวมทั้งเหรียญทองมวยสากลสมัครเล่นชิงแชมป์โลกที่นิวเดลีเมื่อ พ.ศ. 2549 และได้เหรียญเงินจากการแข่งขันกีฬาเครือจักรภพอังกฤษเมื่อ พ.ศ. 2557
สริตา เทวีเข้าแข่งขันกีฬาเอเชียนเกมส์ พ.ศ. 2557 ที่อินช็อน เกาหลีใต้ ในรุ่นไลท์เวท เธอสามารถชกชนะจนถึงรอบรองชนะเลิศพบกับ พัก จีนา เมื่อ 30 กันยายน เธอถูกตัดสินให้แพ้ 0–3 ทั้งที่เธอสามารถชกพักจนถูกนับได้ และเป็นฝ่ายคุมเกมได้หมด กรรมการตัดสินในรายการนี้ได้แก่บราฮัม โมฮามัด (Braham Mohamad) จากตูนิเซีย อัลบีโน โฟตี (Albino Foti) จากอิตาลี และ มารีอุสซ์ โยเซฟ กอร์นี (Mariusz Josef Gorny) จากโปแลนด์ สามีของเธอได้ประท้วงผลการแข่งขันแต่ไม่สำเร็จ ทำให้เธอปฏิเสธที่จะรับเหรียญรางวัล
==อ้างอิง==
นักมวยสากลสมัครเล่นชาวอินเดีย
นักมวยสากลหญิงชาวอินเดีย
บุคคลจากรัฐมณีปุระ
ไฮบริดทีโอรี (อีพี)

ไฮบริดทีโอรี  เป็นอีพีแรกของลิงคินพาร์ก ในช่วงที่วงรู้จักกันในชื่อ ไฮบริดทีโอรี ในปี พ.ศ. 2542 อัลบั้มนี้ได้บันทึกและออกจำหน่ายเองเมื่อวันที่ 1 พฤษภาคม พ.ศ. 2542 โดยผ่านค่ายเพลงมิกซ์มีเดีย (Mix Media) ในปีต่อมา ไฮบริดทีโอรีได้เปลี่ยนชื่อวงเป็นลิงคินพาร์ก และอีพีไฮบริดทีโอรีได้นำมาออกจำหน่ายอีกครั้งในปี พ.ศ. 2544 ด้วยการเปลี่ยนแปลงเล็กน้อย และออกจำหน่ายในชื่อลิงคินพาร์กอันเดอร์กราวด์ 1.0 โดยมีอัลบั้มนี้เพียง 1,000 ชุดเท่านั้นที่ได้ออกจำหน่าย และหาซื้อเวอร์ชันเดิมของอีพีนี้ได้ยาก
== รายชื่อเพลง ==
== นักดนตรีที่เกี่ยวข้อง ==
ไฮบริดทีโอรี
รอบ บัวร์ดอน – กลอง
โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
ไคล์ คริสต์เนอร์ - กีตาร์เบส
แบรด เดลสัน - กีตาร์นำ
เชสเตอร์ เบนนิงตัน – นักร้อง
ไมค์ ชิโนะดะ - นักร้อง, จังหวะกีตาร์, คีย์บอร์ด, โปรแกรมคอมพิวเตอร์แต่งเสียง
การผลิต
ไมค์ ชิโนะดะ – โปรดิวเซอร์เพลง, มิกซ์, ภาพปกอัลบั้ม
Mudrock – โปรดิวเซอร์และมิกซ์ในเพลง "Carousel", "And One" และ "Part of Me"
Pat Kraus – ควบคุมการผลิต
โจ ฮาห์น – ภาพปกอัลบั้ม (ลิงคินพาร์กอันเดอร์กราวน์ 1.0)
== อ้างอิง ==
อัลบั้มเพลงในปี พ.ศ. 2542
อัลบั้มเพลงของลิงคินพาร์ก
เปอกัน

เปอกัน (Pekan) เป็นเมืองในอำเภอเปอกัน รัฐปะหัง ประเทศมาเลเซีย และยังเป็นเมืองหลักที่สุลต่านแห่งรัฐปะหังประทับอยู่ ซึ่งปัจจุบันนำโดยสุลต่านอับดุลละฮ์แห่งปะหัง ชื่อเมืองมาจากดอกไม้ชื่อ บูงาเปอกัน เมืองนี้เป็นบ้านเกิดของตุน อับดุล ราซัก ฮุซเซน นายกรัฐมนตรีมาเลเซียคนที่ 2 กับอดีตนายกรัฐมนตรี ดาตุก เซอรี นาจิบ ราซัก
==ภูมิอากาศ==
เปอกันมีสภาพภูมิอากาศแบบป่าดิบชื้น (Af) ที่มีฝนตกหนักถึงหนักมากทั้งปี
==อ้างอิง==
==แหล่งข้อมูลอื่น==
เว็บไซต์เมือง 
สภาอำเภอ
Pekan Land & District Office website 
VirtualTourist.com
เมืองในรัฐปะหัง
อำเภอเจอเลอบู

เจอเลอบู (Jelebu) เป็นอำเภอที่อยู่เหนือสุดของรัฐเนอเกอรีเซิมบีลัน ติดกับรัฐปะหังและรัฐเซอลาโงร์ มีขนาดใหญ่เป็นอันดับสองในรัฐ
==ภูมิอากาศ==
อุณหภูมิของเจอเลอบูตอนเช้าค่อนข้างต่ำ การมองเห็นปานกลาง และมีหมอกเยอะ
==เขตการปกครอง==

อำเภอเจอเลอบูแบ่งออกเป็น 8 ตำบล ดังนี้:
กลามีเลอมี
เกอนาโบ็ย
กัวลากลาวัง (เมืองหลัก)
เปอราดง
เปอร์ตัง
เตรียงฮีลีร์
อูลูกลาวัง
อูลูเตรียง
==อ้างอิง==
เจอเลอบู
รักอยู่ข้างเธอ

"รักอยู่ข้างเธอ" เป็นเพลงจากอัลบั้มและซิงเกิลที่ 4 ของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ) โดยมีอัญชลี จงคดีกิจ มาร่วมร้อง และบรรเลงแซ็กโซโฟนโดย โก้ เศกพล อุ่นสำราญ (โก้ Mr.Saxman)
เพลง "รักอยู่ข้างเธอ" ประพันธ์เนื้อร้องโดย ขจรเดช พรมรักษา แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
==ผู้ร่วมสร้างสรรค์เพลงและสถานที่บันทึกเสียง==
ผลิตโดย : พูนศักดิ์ จตุระบุล
ผู้กำกับเนื้อเพลง : ขจรเดช พรมรักษา, อาทิวราห์ คงมาลัย & แมงโก้ ทีม
บันทึกเสียงที่ : มอร์มิวสิกสตูดิโอส์ (All Recording Gears from Kimleng Audio)
ออกแบบ, บันทึกเสียง & ตัดต่อด้วยดิจิตอล : ธิปนรา คงสุข, วีรยุทธ จุนนารัตน์ & ธนดล ช้างเสวก
บันทึกเสียงออร์เคสตราที่ : 6th Floor, Chamchuree 9 Building ,Chulalongkorn University
ออกแบบบันทึกเสียงออร์เคสตรา : ประทีป เจตนากูล, เดช ไตรวัฒนาภรณ์, กฤษฏิพัฒน์ พลเยี่ยม, สุรศักดิ์ มงคลเกษม & ธิปนรา คงสุข
มิกซ์โดย : Mike Fraser
ผู้ช่วยเทคนิค : Zach Blackstone & Eric Mosher
มิกซ์ที่ : Warehouse Studios, Vancouver
ควบคุมโดย : Ted Jensen ที่ Sterling Sound, NY
==การตอบรับ==
เพลง "รักอยู่ข้างเธอ" ติดชาร์ตอันดับสูงสุด 6 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 จากเว็บไซต์ Gmember
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์ไทยแลนด์ชาร์ตท็อป 20
| align = "center"| 13
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 6
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
| align = "center"| 6
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5
| align = "center"| 4
|-
|align="left"| อีเอฟเอ็ม ชาร์ต 94 ท็อป แอรเพลย์
|align="center"| 74
|}
==อ้างอิง==
เพลงไทยสากล
เพลงป็อปร็อกไทย
เพลงของบอดี้สแลม
เพลงที่ประพันธ์คำร้องโดยขจรเดช พรมรักษา
เพลงบันทึกเสียงที่ผลิตโดยพูนศักดิ์ จตุระบุล
เพลงในปี พ.ศ. 2557
ซิงเกิลในปี พ.ศ. 2557
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
ปลิดปลิว

"ปลิดปลิว" เป็นเพลงจากอัลบั้มของวงบอดี้สแลม และมีเมธี อรุณ สมาชิกวงลาบานูน มาร่วมร้อง เพลงนี้เป็นซิงเกิลที่ 6 จากอัลบั้มชุดที่ 6 dharmajāti (ดัม-มะ-ชา-ติ)
เพลง "ปลิดปลิว" ประพันธ์เนื้อร้องโดย สุรชัย พรพิมานแมน แต่งทำนองโดย โอม เปล่งขำ (โอม บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
== มิวสิควิดีโอ ==
มิวสิกวิดีโอเพลงนี้  เผยแพร่ครั้งแรกในวันที่ 14 มกราคม ค.ศ. 2559 กำกับโดย บาส นัฐวุฒิ ผู้ซึ่งเคยกำกับภาพยนตร์อย่าง Countdown
==ผู้ร่วมสร้างสรรค์เพลงและสถานที่บันทึกเสียง==
ผลิตโดย : พูนศักดิ์ จตุระบุล
ผู้กำกับเนื้อเพลง : ขจรเดช พรมรักษา, อาทิวราห์ คงมาลัย & แมงโก้ ทีม
บันทึกเสียงที่ : มอร์มิวสิกสตูดิโอส์ (All Recording Gears from Kimleng Audio)
ออกแบบ, บันทึกเสียง & ตัดต่อด้วยดิจิตอล : Puriarj Thanasuthichai , วีรยุทธ จุนนารัตน์ & ธนดล ช้างเสวก
มิกซ์โดย : Mike Fraser
ผู้ช่วยเทคนิค : Zach Blackstone & Eric Mosher
มิกซ์ที่ : Warehouse Studios, Vancouver
ควบคุมโดย : Ted Jensen ที่ Sterling Sound, NY
== การตอบรับ ==
เพลง "ปลิดปลิว" ติดชาร์ตอันดับ 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 1 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember ที่ดี
=== ชาร์ต ===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์ไทยแลนด์ชาร์ตท็อป 20
| align = "center"| 9
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 1
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5
| align = "center"| 1
|}
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 6
|-
|}
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
|align="left"| อีเอฟเอ็ม ชาร์ต 94 ท็อป แอรเพลย์
|align="center"| 31
|-
| align = "left"| JOOX Top 100 Chart
| align = "center"| 93
|-
| align = "left"| JOOX Top Top 50 Thai Songs Chart
| align = "center"| 46
|-
|}
== อ้างอิง ==
เพลงไทยสากล
เพลงร็อกไทย
เพลงของบอดี้สแลม
เพลงที่ประพันธ์คำร้องโดยสุรชัย พรพิมานแมน
เพลงบันทึกเสียงที่ผลิตโดยพูนศักดิ์ จตุระบุล
เพลงในปี พ.ศ. 2557
ซิงเกิลในปี พ.ศ. 2558
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
วัยเป้งง นักเลงขาสั้น

วัยเป้งง นักเลงขาสั้น เป็นภาพยนตร์ไทยกำกับโดยพจน์ อานนท์ ในสังกัดพระนครฟิล์ม ออกฉายวันที่ 8 ตุลาคม พ.ศ. 2557 ภาพยนตร์ทำรายได้  16.8 ล้านบาท มีเนื้อหาเกี่ยวกับความขัดแย้งระหว่างสถาบันของเป้งและติ่ง
==นักแสดงนำ==
นิค คุณาธิป ปิ่นประดับรับบท เป้ง
เจมส์ ภูวดล เวชวงศา รับบท ติ่ง
บิว กิตติพัฒน์ สมานตระกูลชัย รับบท แมว
เทป วรชัย ศิริคงสุวรรณ รับบท แผ่นเสียง
ออย ฤทธิชัย ตะสาริกา รับบท เต๋อ
ไบรอัน ไบรอัน การ์ตั้น รับบท ไบรอัน
เน็ต สิรภพ มานิธิคุณ รับบท ป๋องแป๋ง
มาร์ค วิทวัส ท้าวคำลือ รับบท ตัน
ไอซ์ เมธากร สุภาภัณฑารี รับบท ซีดี
โต้ง สุรวิชญ์ เรืองยศ รับบท ซีรีส์
โตส อรัสมันต์ จิตตะศิริ รับบท โตส
โอ๊ต ภาสกร สารรัตนะ รับบท มูฟวี่ หรือ โอ๊ต
กาย กรกฤต เหล่าตระกูล รับบท กัน
วินเนอร์ ชวิน เอี่ยมชัยมงคล รับบท ทินเนอร์
แบ๊ด น้องบิว ขาวคง รับบท แบ๊ด
รุ้ง ชนัญญา พงษ์นาค รับบท รุ้ง
มะตูม เตชินท์ พลอยเพชร รับบท อาจารย์โรส
เม ภัทรวรินทร์ ทิมกุล รับบท แม่ของ เป้ง กับ ป๋องแป๋ง
ปู อานนท์ สายแสงจันทร์ แบล็คเฮด รับบท พ่อของ เป้ง และ ป่องแป๋ง
เม้า สุดา ชื่นบาน รับบท อาจารย์แม่
== เพลงประกอบภาพยนตร์ ==
เพลง วัยเป้งง นักเลงขาสั้น - นิก เจมส์ บิว เทป ออย เน็ต ไบรอัน มาร์ค โต้ง ไอซ์ โตส กาย วินเนอร์ แบ๊ด โอ๊ต
เพลง โลกนี้ ไม่ได้มีเธอลำพัง - มาร์ค วิทวัส ท้าวคำลือ
==อ้างอิง==
== แหล่งข้อมูลอื่น ==
ภาพยนตร์ไทย
ภาพยนตร์ที่ออกฉายในปี พ.ศ. 2557
วัดป่าพระเจ้า

วัดป่าพระเจ้า ตั้งอยู่เลขที่ 121 บ้านป่าพระเจ้า หมู่ที่ 5 ตำบลปลายนา อำเภอศรีประจันต์ จังหวัดสุพรรณบุรี สังกัดคณะสงฆ์มหานิกาย ที่ดินตั้งวัดมีเนื้อที่ 25 ไร่ 3 งาน 87 ตารางวา อาคารเสนาสนะประกอบด้วย อุโบสถ กว้าง 7 เมตร ยาว 15 เมตร สร้างเมื่อ พ.ศ. 2532 ศาลาการเปรียญ กว้าง 20 เมตร ยาว 42 เมตร สร้างเมื่อ พ.ศ. 2516 หอสวดมนต์ กว้าง 3 เมตร ยาว 12 เมตร สร้างเมื่อ พ.ศ. 2538 กุฏิสงฆ์ จำนวน 9 หลัง ปูชนียวัตถุมีพระประธานประจำอุโบสถ
== ประวัติ ==
วัดป่าพระเจ้า ตั้งเมื่อ พ.ศ. 2496 ได้รับพระราชทานวิสุงคามสีมา เมื่อวันที่ 8 สิงหาคม พ.ศ. 2532 การบริหารและการปกครอง
== หลวงพ่อเถื่อน ==
หลวงพ่อเถื่อนวัดป่าพระเจ้า อ.ศรีประจันต์ ท่านเป็นอุปัชฌาย์และอาจารย์ของหลวงพ่อภักวัดโบสถ์ ท่านมาสร้างวัดป่าพระเจ้าและได้สร้างพระพุทธรูปไว้ก่อนจะเกิดภัยแล้งท่านจึงไปสร้างวัดหลวงที่ อ. วิเศษชัยชาญวัดป่าพระเจ้าจึงกลายเป็นวัดร้างจนหลวงพ่อได้มรณภาพลงในประมาณปี 2443–2446 ต่อมาได้มีหลวงพ่อชิตและชาวบ้านเข้ามาบูรณะวัดป่าพระเจ้าชาวบ้านจึงเรียกพระพุทธรูปในวิหารว่าหลวงพ่อเถื่อน
== เจ้าอาวาส ==
มีเจ้าอาวาสเท่าที่ทราบนาม คือ
พระเถื่อน (หลวงพ่อเถื่อน)
พระพัง
พระพัว
พระพาน
พระซ้อน
พระสำเร็ง
พระแม้น
พระครูนิพัทธ์วุฒิกร
พระมหาสมัย สมโย (ปัจจุบัน)
ป่าพระเจ้า
โบราณสถานในจังหวัดสุพรรณบุรี
แฟรงค์ เซเดโน

แฟรงค์ เซเดโน (Frank Cedeno) เกิดเมื่อ 16 มีนาคม พ.ศ. 2501 ที่เมืองตาลีซาย ซิตี เซบู ประเทศฟิลิปปินส์ สถิติการชก 56 ครั้ง ชนะ 43 (น็อค 23) เสมอ 3 แพ้ 10
== ประวัติ ==
เซเดโนขึ้นชกมวยครั้งแรกเมื่อ 20 พฤศจิกายน พ.ศ. 2519 แพ้คะแนน ราย เด ลอส ซานโตส ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นฟลายเวทเมื่อ 29 มีนาคม พ.ศ. 2523 ชนะคะแนน เมลชอร์ เดกซี และสามารถป้องกันแชมป์ไว้ได้ถึง 3 ครั้ง รวมทั้งชกชนะน็อค มนต์สยาม ฮ.มหาชัย ยก 7 เมื่อ พ.ศ. 2523 และชนะคะแนน แดน พิศาลชัย เมื่อ พ.ศ. 2525 ที่ ฟิลิปปินส์ ต่อมาได้ชิงแชมป์ OPBF ที่เกาหลีใต้เมื่อ 27 มิถุนายน พ.ศ. 2525 แพ้คะแนน ฮอง ซูยาง ไม่ได้แชมป์ เซเดโนกลับมาชกป้องกันแชมป์ฟิลิปปินส์อีกครั้ง แล้วก็มีโอกาสได้ชิงแชมป์โลกรุ่นฟลายเวท WBC ที่ อังกฤษเมื่อ 27 กันยายน พ.ศ. 2526 ซึ่งเซเดโนเป็นฝ่ายชนะน็อคชาร์ลี มากรี ยก 6 ได้แชมป์มาครอง แต่พอขึ้นชกป้องกันแชมป์ครั้งแรกเมื่อ 18 มกราคม พ.ศ. 2527 ก็เป็นฝ่ายแพ้น็อค โคจิ โคบายาชิ ยก 2 ที่ ญี่ปุ่น เสียแชมป์ไป
หลังจากเสียแชมป์โลกไปแล้ว เซเดโนยังคงขึ้นชกชนะรวด รวมทั้งมาชกชนะน็อค ยืนยง ศิษย์ประสงค์ ยก 5 ในไทย จากนั้น เซเดโนได้ชิงแชมป์โลกอีกครั้งเมื่อ 20 มีนาคม พ.ศ. 2530 ที่เม็กซิโก โดยขึ้นชิงแชมป์โลกรุ่นซูเปอร์ฟลายเวท WBC แพ้คะแนน กิลเบอร์โต โรมันอย่างเป็นเอกฉันท์ หลังจากชิงแชมป์ไม่สำเร็จ เซเดโนขึ้นชกอีกไม่กี่ครั้ง รวมทั้งที่มาชกแพ้คะแนน ถนอมศักดิ์ ศิษย์โบ๊เบ๊ เมื่อ พ.ศ. 2530 เซเดโนขึ้นชกมวยครั้งสุดท้ายเมื่อ 27 มีนาคม พ.ศ. 2531 แพ้น็อค มิน ยุงชุน  ยก 4 ที่เกาหลีใต้ แล้วจึงแขวนนวมไป
== เกียรติประวัติ ==
แชมป์ฟิลิปปินส์รุ่นฟลายเวท
แชมป์โลกรุ่นฟลายเวท WBC
* ชิง 27 กันยายน 2526 นะน็อคชาร์ลี มากรี ยก 6
* เสียแชมป์ 18 มกราคม 2527 แพ้น็อค โคจิ โคบายาชิ ยก 2 ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF  รุ่นฟลายเวท เมื่อ 27 มิถุนายน 2525 แพ้คะแนน ฮอง ซูยางที่เกาหลีใต้
* งแชมป์โลกรุ่นซูเปอร์ฟลายเวท WBC เมื่อ 20 มีนาคม 2530 แพ้คะแนน กิลเบอร์โต โรมัน ที่เม็กซิโก
== อ้างอิง ==
สถิติการชก boxrec.com 
นักมวยสากลชาวฟิลิปปินส์รุ่นฟลายเวท
นักมวยสากลชาวฟิลิปปินส์รุ่นซูเปอร์ฟลายเวท
แชมป์มวยสากลประเทศฟิลิปปินส์
แชมป์โลก WBC
บุคคลจากจังหวัดเซบู
กีฬารักบี้ในเอเชียนเกมส์ 2014

รักบี้ในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 30 กันยายน ถึงวันที่ 1 ตุลาคม ค.ศ. 2014 โดยทุกแมตช์จัดได้ขึ้นที่นัมดงสเตเดียม
==ผู้ได้รับเหรียญรางวัล==
{|
|-
|ชาย
| 
|
|
|-
|หญิง
|
|
|
|}
==การจับฉลาก==
ผลการจับฉลากในวันที่ 21 สิงหาคม 2014 เพื่อกำหนดกลุ่มการแข่งขันชายและหญิง ทีมที่ได้รับการคัดเลือกขึ้นอยู่กับผลการแข่งขันที่ผ่านมาเมื่อสี่ปีที่แล้วจากเอเชียนเกมส์ 2010
===ชาย===
กลุ่ม A
กลุ่ม B
กลุ่ม C
(ขอถอนตัวออกจากการแข่งขัน)
===หญิง===
กลุ่ม A
กลุ่ม B
กลุ่ม C
==อ้างอิง==
เอเชียนเกมส์ 2014
วัดโพธิ์เผือก (จังหวัดนนทบุรี)

วัดโพธิ์เผือก ตั้งอยู่ในหมู่ที่ 6 บ้านวัดจันทร์ ตำบลบางกรวย อำเภอบางกรวย จังหวัดนนทบุรี เป็นวัดดั้งเดิมของชาวสวนบางกรวย
ตามประวัติบอกเล่าสร้างขึ้นแต่ครั้งปลายกรุงศรีอยุธยา ประมาณปี พ.ศ. 2302 ได้วิสุงคามสีมาครั้งแรกเมื่อ พ.ศ. 2309 บนเนื้อที่ 9 ไร่เศษ
ยังมีโบสถ์ (ปัจจุบันใช้เป็นวิหาร) และพระประธานศิลปะยุครัตนโกสินทร์ตอนต้นให้เห็น
==อาคารเสนาสนะและปูชนียวัตถุ==
อุโบสถสร้างเสร็จในปี พ.ศ. 2535 พระประธานมารวิชัยหน้าตัก 60 นิ้ว ใต้โบสถ์ใช้เป็นที่ปฏิบัติธรรม รวมทั้งให้ผู้ที่ศรัทธามาลอดโบสถ์สะเดาะเคราะห์
ลูกนิมิตหยกเป็นหยกโดย 8 ลูกฝังไว้ในตำแหน่งเสมาทั้ง 8 ทิศ ตามพุทธบัญญัติ ลูกที่ 9 อยู่กลางโบสถ์ ปัจจุบันได้เจาะช่องให้ชมและอธิษฐานสัมผัสรับพลังจากลูกนิมิตได้
วิหารใช้เป็นโบสถ์มาจนถึง พ.ศ. 2540 ภายในมีพระประธานศักดิ์สิทธิ์งดงามมากอายุกว่า 300 ปี แกะจากหินทรายแดงลงรักปิดทอง ปัจจุบันใช้เป็นที่ทำวัตรและปฏิบัติธรรม วิหารหลวงพ่อโสธร ประดิษฐานหลวงพ่อโสธรที่เคารพศรัทธาของผู้คนทั่วสารทิศ ในวิหารยังมีพระสังกัจจายน์ เจ้าแม่กวนอิม เสด็จพ่อ ร.5 และท้าวจตุคามรามเทพด้วย
ปูชนียวัตถุอื่นได้แก่ พระสังกัจจายน์ พระสีวลี และเจ้าแม่กวนอิม ที่มีฤทธานุภาพในด้านเสริมโชคชะตา สร้างความสำเร็จในอาชีพ การงาน การศึกษา และครอบครัว ประดิษฐานอยู่ใต้ต้นพระศรีมหาโพธิ์ที่นำหน่อมาจากพุทธคยาโดยตรง
==เจ้าอาวาส==
หลวงพ่ออยู่ ดำรงตำแหน่งก่อนปีพุทธศักราช 2470–2482 เป็นเวลาโดยประมาณ 12 ปี
หลวงพ่อเหรียญ  ดำรงตำแหน่งปีพุทธศักราช 2482–2484 เป็นเวลา 2 ปี
หลวงพ่อชื้น ดำรงตำแหน่งปีพุทธศักราช 2585–2487  เป็นเวลา 2 ปี ท่านย้ายมาจากวัดศรีประวัติ ตำบลปลายบาง อำเภอบางกรวย
หลวงพ่อถม ชมกลิ่น ดำรงตำแหน่งปีพุทธศักราช 2487–2490  เป็นเวลา 3 ปี ท่านย้ายมาจากวัดจันทร์
หลวงพ่อเฉื่อย ปภสฺสโร ดำรงตำแหน่งปีพุทธศักราช 2491–2535 เป็นเวลา 44 ปี
พระครูสถิตสมณวัตร (มานิตย์ อินฺทโชโต) ดำรงตำแหน่งปีพุทธศักราช 2535–2559 เป็นเวลา 24 ปี
พระปลัดนนท์ กิตฺติปญฺโญ (บุญแพ) ดำรงตำแหน่งปีพุทธศักราช 2559–ปัจจุบัน
โพธิ์เผือก
เซอเริมบัน

เซอเริมบัน หรือ ซเรมบัน (Seremban) เป็นนครและเมืองหลวงของรัฐเนอเกอรีเซิมบีลัน ประเทศมาเลเซีย ตั้งอยู่ในอำเภอเซอเริมบัน เซอเริมบันได้รับสถานะนครในวันที่ 20 มกราคม ค.ศ. 2020
==ภูมิอากาศ==
==ประชากร==
จากสำมะโน ค.ศ. 2010 มีพลเมืองมาเลเซียในเขตอำเภอ 514,909 คน ประกอบด้วยบูมีปูเตอรา 56.4%, จีน 26.2%, อินเดีย 17% และอื่น ๆ 0.5% (ไม่รวมผู้ที่ไม่ใช่พลเมือง) นอกนั้นเหลือผู้ที่ไม่ใช่พลเมือง 41,026 คน
==เมืองพี่น้อง==
บันดุง ประเทศอินโดนีเซีย
บูกิตติงกี ประเทศอินโดนีเซีย
==อ้างอิง==
== แหล่งข้อมูลอื่น ==
Majlis Perbandaran Seremban 
KTM Komuter Seremban Station
Seremban Maya
Virtual Drive Through Street of Seremban
Seremban Live
เมืองหลวงของรัฐในประเทศมาเลเซีย
เมืองในรัฐเนอเกอรีเซิมบีลัน
พรรคประชาชน (พ.ศ. 2531)

พรรคประชาชน (ชื่อเดิม พรรครักไทย) พรรคการเมืองไทยที่จดทะเบียนก่อตั้งเมื่อ พ.ศ. 2526  ต่อมาในปี พ.ศ. 2530  พรรครักไทยได้เปลี่ยนแปลงชื่อพรรคเป็น พรรคประชาชน
และในปี พ.ศ. 2531 ได้เปลี่ยนแปลงคณะกรรมการบริหารพรรคชุดใหม่นำโดยกลุ่มของนายเฉลิมพันธ์ ศรีวิกรม์ อดีตเลขาธิการพรรคประชาธิปัตย์ที่ได้ย้ายเข้ามาสังกัดพรรคประชาชนและได้ให้คุณหญิงศศิมา ศรีวิกรม์ เป็นรักษาการหัวหน้าพรรคและนางสาวนิตยา ภูมิดิษฐ์ เป็นรักษาการเลขาธิการพรรค
ต่อมาอีกเพียง 15 วัน ที่ประชุมใหญ่ได้มีมติเลือกให้นายเฉลิมพันธ์ ศรีวิกรม์ เป็นหัวหน้าพรรค และนายวีระ มุสิกพงศ์ เป็นเลขาธิการพรรคแทน และมีแกนนำคนสำคัญ อาทิ
นายเดโช สวนานนท์
นายไกรสร ตันติพงศ์
นายเลิศ หงษ์ภักดี
นายอนันต์ ฉายแสง
นายสุรใจ ศิรินุพงศ์
นายถวิล ไพรสณฑ์
นายพีรพันธุ์ พาลุสุข
นายสัมพันธ์ เลิศนุวัฒน์
นายกริช กงเพชร
== การเลือกตั้ง ==
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 พรรคประชาชนได้ที่นั่งทั้งสิ้น 19 ที่นั่ง โดย สส.ที่ได้รับเลือกตั้งส่วนใหญ่มาจากภาคใต้ ซึ่งเป็นพื้นที่เดิมที่พรรคประชาธิปัตย์เคยชนะเลือกตั้ง
=== ผลการเลือกตั้ง ===
== ยุบรวมพรรค ==
พรรคประชาชนประกาศยุบพรรคเมื่อวันที่ 19 มกราคม พ.ศ. 2532 เพื่อไปรวมกับพรรครวมไทยของนายณรงค์ วงศ์วรรณ พร้อมพรรคกิจประชาคมและพรรคก้าวหน้า โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
== ดูเพิ่ม ==
กลุ่ม 10 มกรา
== อ้างอิง ==
พรรคการเมืองไทยในอดีต
พรรคประชาชน (พ.ศ. 2531)
พรรคการเมืองไทยที่ก่อตั้งเมื่อ พ.ศ. 2531
สิ้นสุดในปี พ.ศ. 2532
แยกสามเหลี่ยมดินแดง

แยกสามเหลี่ยมดินแดง เป็นทางแยกที่เป็นจุดตัดระหว่างถนนราชวิถี ถนนราชปรารภ และถนนดินแดง ในเขตราชเทวี กรุงเทพมหานคร
==ลักษณะพิเศษ==
บริเวณทางแยกมีสะพานลอยของถนนราชวิถีเชื่อมระหว่างทางแยกหน้าสวนสันติภาพไปยังบริเวณใกล้อนุสาวรีย์ชัยสมรภูมิ
==เหตุการณ์สำคัญ==
ในการชุมนุมช่วงกลางเดือนเมษายน พ.ศ. 2552 ตรงกับช่วงเทศกาลสงกรานต์ บริเวณสามเหลี่ยมดินแดงเป็นหนึ่งในสถานที่ที่กลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ใช้เป็นที่ชุมนุม และถูกเจ้าหน้าที่ทหารปราบปรามโดยแก๊สน้ำตา
ในการประท้วงช่วงเดือนสิงหาคม พ.ศ. 2564 บริเวณนี้เป็นเส้นทางสำคัญของผู้ชุมนุมซึ่งต่อมาคือ "กลุ่มทะลุแก๊ซ" ในการมุ่งหน้าไปจัดกิจกรรมที่หน้ากรมทหารราบที่ 1 มหาดเล็กราชวัลลภรักษาพระองค์ ซึ่งเป็นที่ตั้งของบ้านพักของพลเอก ประยุทธ์ จันทร์โอชา นายกรัฐมนตรี จึงเกิดเหตุปะทะระหว่างผู้ชุมนุมกับเจ้าหน้าที่ควบคุมฝูงชนบ่อยครั้ง ทำให้มีทรัพย์สินของราชการได้รับความเสียหายจำนวนมาก
== สถานที่สำคัญบริเวณทางแยก ==
สวนสันติภาพ
==อ้างอิง==
==แหล่งข้อมูลอื่น==
สามเหลี่ยมดินแดง
สามเหลี่ยมดินแดง
ถ้ำอชันตา

ถ้ำอชันตา (Ajanta Caves, अजिंठा लेणी) ตั้งอยู่ในเมืองเอารังคาบาด รัฐมหาราษฏระ ประเทศอินเดีย ได้ชื่อว่าเป็น วัดถ้ำในพุทธศาสนาที่งดงามและเก่าแก่ที่สุดในโลก สร้างเมื่อ พ.ศ. 350 โดยพระภิกษุในสมัยนั้นได้ค้นพบสถานที่แห่งนี้ เห็นว่าเป็นสถานที่เหมาะสำหรับการปฏิบัติธรรมกรรมฐานเป็นอย่างยิ่ง จึงได้เจาะภูเขาเพื่อสร้างเป็นกุฏิ โบสถ์ วิหาร ฯลฯ เพื่ออาศัยอยู่อย่างสันโดษ เนื่องจากเป็นสถานที่ห่างไกลผู้คน ภายในเต็มไปด้วยงานแกะสลักหิน เป็นองค์เจดีย์ เป็นพระพุทธรูป และภาพจิตรกรรมฝาผนังถ้ำ เล่าเรื่องราวต่าง ๆ ในพุทธประวัติและชาดก ในปี พ.ศ. 2527 ได้รับการขึ้นทะเบียนเป็นมรดกโลกโดย องค์การยูเนสโก
== การค้นพบ ==
28 เมษายน พ.ศ. 2362 ข้าราชการทหารของสหราชอาณาจักร จอหน์ สมิธ (John Smith) ได้ค้นพบถ้ำนี้โดยบังเอิญ ถ้ำหมายเลข 1 เป็น ถ้ำพุทธมหายาน ที่ได้รับการกล่าวขวัญไปทั่วโลกว่า มีภาพเขียนสีที่งดงามมากที่สุด แม้เวลาจะผ่านมานานถึงกว่า 1,500 ปี ภาพก็ยังคงสีสันและลายเส้นที่อยู่ในสภาพสมบูรณ์
== อ้างอิง ==
แหล่งมรดกโลกในประเทศอินเดีย
พุทธศาสนสถานในรัฐมหาราษฏระ
สิ่งก่อสร้างในออรังคาบาด
อชันตา
อำเภอเจิมปล

เจิมปล (Jempol) เป็นเมืองหนึ่งในเจ็ดเขตการปกครองของรัฐเนอเกอรีเซิมบีลัน ติดกับรัฐปะหัง เจิมปลมีบันดาร์เซอรีเจิมปลและบาเฮาเป็นเมืองสำคัญ
==เขตการปกครอง==
อำเภอเจิมปลแบ่งออกเป็น 5 ตำบล ดังนี้:
เจอไล
กัวลาเจิมปล
นมปิน
เซอร์ติงอีลีร์ (เมืองหลัก)
เซอร์ติงอูลู
== ประชากร ==
==อ้างอิง==
ดูลียังมาฮามูเลีย

ดูลียังมาฮามูเลีย (Duli Yang Maha Mulia) เป็นเพลงประจำรัฐเซอลาโงร์ ผู้แต่งไม่ทราบนาม ทำนองโดย ไซฟุล บะฮ์รี ถูกนำไปใช้ในปี 1967
สำนวนนี้ยังเป็นพระนามของราชวงศ์ ซึ่งเทียบเท่ากับองค์สมเด็จที่ใช้ในการอ้างอิงถึงผู้ปกครองของรัฐในมาเลเซีย พระนามราชวงศ์นี้ใช้โดยเฉพาะอย่างยิ่งในประมุขแห่งรัฐเนอเกอรีเซิมบีลัน รัฐเซอลาโงร์ รัฐปะลิส รัฐตรังกานู รัฐเกอดะฮ์ รัฐกลันตัน รัฐปะหัง รัฐยะโฮร์ และรัฐเปรัก
== ประวัติ ==
เพลงชาติแรกของรัฐสลังงอร์ถูกแต่งขึ้นในปี ค.ศ.1908 ได้รับการเรียบเรียงจากเพลงต้นฉบับในชื่อ Chantek Manis การแนะนำครั้งนี้ทำหน้าที่โดย Daniel Ortego เป็นผู้รับผิดชอบ เนื้อเพลงต้นฉบับคือ:
Allah Selamatkan Duli Yang Maha Mulia,
Kekal Dan Selamat di-atas Takhta,
Panjangkan Umur dan Aman Sentosa,
Adil Mewah Murah Memerintah Rata,
Daulat
อย่างไรก็ตามในปี ค.ศ. 1966 พระนามเดิม สุลต่านซาลาฮูดดินอับดุลอาซิซชาห์ (สมเด็จพระราชาธิบดีซาลาฮุดดีน อับดุล อาซิซ) สุลต่านแห่งสลังงอร์ ทรงประกาศว่าเพลงจะถูกแทนที่ด้วยเพลงใหม่เป็นเพลงประจำรัฐในปัจจุบัน ปัจจุบันเพลงนี้เป็นคำแนะนำจากการแต่งเพลงโดยผู้อำนวยการของ Filem Negara Malaysia นาย Saiful Bahri เมื่อครั้งที่สุลต่านเสด็จเข้าเยี่ยมชมสตูดิโอ โดยเพลงใหม่นี้มีชื่อว่า "Duli Yang Maha Mulia" จนถึงปัจจุบัน
== เนื้อเพลง ==
== อ้างอิง ==
รัฐเซอลาโงร์
เพลงสรรเสริญในประเทศมาเลเซีย
ว่านมหาลาภ

ว่านมหาลาภ   อยู่ในวงศ์ Amaryllidaceae เป็นพืชชนิดหนึ่งมีถิ่นกำเนิดในประเทศเอกวาดอร์และเปรู ได้นำมาปลูกในยุโรปเพื่อใช้เป็นไม้ประดับ เป็นไม้ล้มลุกมีลำต้นใต้ดินคล้ายหัวหอม ใบเดี่ยวรูปหอกกว้าง ดอกช่อ ออกตามซอกใบ กลีบดอกเชื่อมกันเป็นรูปกรวย ดอกสีแดง เกสรสีส้ม ปลูกเป็นไม้ประดับ
== อ้างอิง ==
เศรษฐมนตร์ กาญจนกุล. ว่าน. กทม. เศรษฐศิลป์. 2553.หน้า 60
วงศ์พลับพลึง
ไม้ดอกไม้ประดับ